ସମାଜ ସେବୀ ରାଧାକୃଷ୍ଣ ପରିଡ଼ାଙ୍କ ଅକାଳ ବିୟୋଗ । ଅଞ୍ଚଳ ରେ ଶୋକ ର ଛାୟା।
ନୀଳଗିରିଃ (ସୌମ୍ୟା ସାଇ ବାରିକ୍) ଜଣେ ନିର୍ଭୀକ ସ୍ପଷ୍ଟ ବାଦି ଓ ସଂସ୍କାର ଧର୍ମୀ ଚିନ୍ତା ଧାରା ର ସମାଜ ସେବୀ ଥିଲେ ରାଧା କୃଷ୍ଣ ପରିଡା । ଗତ କାଲି ତାଙ୍କର ନିଃଶ୍ୱାସ ପ୍ରଶ୍ୱାସ ନେବାରେ କଷ୍ଟ ଅନୁଭବ କରିବାରୁ, ଜମୁଡିହା ସ୍ଥିତ ବାସ ଭବନ ରୁ,ତାଙ୍କୁ ବାଲେଶ୍ବର ଜିଲ୍ଲା ମୁଖ୍ୟ ଚିକିତ୍ସାଳୟ କୁ ନିଆ ଯାଇଥିଲା। ସେଠାରେ ଅବସ୍ଥା ଗୁରୁତର ହେବାରୁ, କଟକ ରେଫର୍ କରା ଯାଇଥିଲା। କଟକ ନେବା ରାସ୍ତା ରେ ଦିନ ପ୍ରାୟ ୧.୧୦ ମିନିଟ ରେ ତାଙ୍କର ଦେହାନ୍ତ ହୋଇ ଯାଇଥିଲା ।
ଏହି ଖବର ବିଜୁଳି ବେଗରେ ଜନ୍ମ ମାଟି ଜାମୁଡିହା ତଥା ନୀଳଗିରି ରେ ପ୍ରସାରିତ ହେବା ପରେ, ତାଙ୍କ ଘର ପାଖରେ ଶହ ଶହ ଲୋକ ଙ୍କ ଭିଡ଼ ଜମି ଥିଲା । ରାତି ୯ ଟା ରେ ଶବ ଦାହ ସମୟରେ, ତାଙ୍କର ଚାରି ଝିଅ ଅନିତା,ନମିତା , ସସ୍ମିତା ଓ ରଶ୍ମିତା ଙ୍କ ସମେତ ଚାରି ଜ୍ବାଇଁ ଉପସ୍ଥିତ ଥିଲେ। ଅନ୍ୟ ମାନଙ୍କ ମଧ୍ୟରେ ପୁତୁରା ହରିଶ୍ ପରିଡା , ସତ୍ୟଜିତ ରାଉତ୍, ସୁରେନ୍ଦ୍ର ସାହୁ ଓ ପୂର୍ଣ୍ଣ ଚନ୍ଦ୍ର ବେହେରା ଓ ପ୍ରଫୁଲ୍ଲ ବେହେରା । ଅଧ୍ୟାପକ ପ୍ରଭାତ ରାଉତ୍ , ବାୟୁସେନା ଅଧିକାରୀ ଲକ୍ଷ୍ମୀ ଧର ସାହୁ, ସଞ୍ଜୀବ ନାୟକ, କେନ୍ଦ୍ର ମନ୍ତ୍ରୀ ପ୍ରତାପ ଷଡ଼ଙ୍ଗୀ ଙ୍କ ବ୍ୟକ୍ତିଗତ ସହାୟକ ଚନ୍ଦ୍ର ବିନ୍ଦୁ ଦାଶ ଓ ଗ୍ରାମ ବାସୀ ମାନେ ଉପସ୍ଥିତ ଥିଲେ।
ତାଙ୍କ ମୃତ୍ୟୁ ରେ,ନୀଳଗିରି ରାଜ ପରିବାର ର ଜୟନ୍ତ ମର୍ଦରାଜ, ଜଗଦୀଶ ମର୍ଦରାଜ, ଶେରଗଡ଼ ର ପୂର୍ବତନ ସରପଞ୍ଚ ବନମାଳୀ ଦାସ , ନିରଞ୍ଜନ ପାଢ଼ୀ , ଶରତ ମହାନ୍ତି , ସମରେନ୍ଦ୍ର ବାରିକ୍, ଭାରତୀ ବାରିକ୍ ଙ୍କ ସମେତ ଦୈନିକ ଅପରାହ୍ନ ସମ୍ପାଦକ ବଂଶୀଧର ଜେନା ପ୍ରମୁଖ ତାଙ୍କ ଅମର ଆତ୍ମା ର ସଦ୍ ଗତି କାମନା କରିବା ସହିତ, ଏଭଳି ଦୁଃଖଦ ସମୟରେ, ଈଶ୍ବର ତାଙ୍କ ପରିବାର ବର୍ଗ ଙ୍କୁ ସହାୟ ହୁଅନ୍ତୁ ବୋଲି, କହିଛନ୍ତି ।ଏଠାରେ ସୂଚନା ଯୋଗ୍ୟ - ଜାମୁଡିହା ଠାରେ, ଆଦର୍ଶ ବିଦ୍ୟାଳୟ ପ୍ରତିଷ୍ଠା କରିବା ଦିଗରେ, ସେ ପ୍ରମୁଖ ଭୂମିକା ଗ୍ରହଣ କରି, ସଫଳ ହୋଇଥିଲେ।
